pythainlp/thaigov-v2-corpus-22032023 huggingface dataset:
วันอาทิตย์ที่ 27 พฤศจิกายน 2565
นายกฯ กล่าวเนื่องใน “วันแพทย์” ปี 65  ชื่นชมหัวใจที่เข้มแข็งของบุคลากรทางการแพทย์ทุกคน ที่อุทิศตนปฏิบัติภารกิจในการรับมือกับโรคโควิด-19 ด้วยความเสียสละ
นายกฯ กล่าวเนื่องใน “วันแพทย์” ปี 65  ชื่นชมหัวใจที่เข้มแข็งของบุคลากรทางการแพทย์ทุกคน ที่อุทิศตนปฏิบัติภารกิจในการรับมือกับโรคโควิด-19 ด้วยความเสียสละ ทุ่มเท ร่วมกันก้าวข้ามผ่านวิกฤตการณ์ จนประเทศไทยได้รับคำชื่นชมจากนานาประเทศ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเปิดเผยว่า วันนี้ (27 พ.ย. 65) เวลา 13.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวผ่าน VTR เนื่องในโอกาส “วันแพทย์ ประจำปีพุทธศักราช 2565” จัดโดยกระทรวงสาธารณสุข แพทยสภา แพทยสมาคมแห่งประเทศไทย ในพระบรมราชูปถัมภ์ สมาคมโรงพยาบาลเอกชน โดยมีการเผยแพร่ผ่านการถ่ายทอดสดทางสถานีโทรทัศน์แห่งประเทศไทย (NBT 2HD) และ Facebook.com/LiveNBT2HD ให้ประชาชนได้ร่วมรับชม พร้อมเปิดเบอร์โทรศัพท์ 0 2276 4242 ให้ประชาชนโทรเข้ามารับคำปรึกษาปัญหาสุขภาพกับแพทพย์ผู้เชี่ยวชาญและตอบคำถามจากผู้ชมสด ๆ ในรายการถึงเวลาประมาณ 15.00 น.
นายกรัฐมนตรีกล่าวว่าเนื่องในโอกาสวันแพทย์ วันที่ 27 พฤศจิกายน 2565 ขอส่งความระลึกถึงและความปรารถนาดี มายังแพทย์ และบุคลากรทางการแพทย์ทั่วประเทศทุกคน ซึ่งในห้วงสถานการณ์โควิด-19 ที่ผ่านมา แพทย์ และบุคลากรทางการแพทย์เป็นผู้ที่มีส่วนสำคัญในการรับมือกับโรคโควิด-19 ด้วยความเสียสละและทุ่มเท ต้องขอชื่นชมหัวใจที่เข้มแข็งของแพทย์ และบุคลากรทางการแพทย์ทุกคน ที่ได้อุทิศตนปฏิบัติภารกิจในการรักษา ดูแล รวมทั้งให้ความรู้เกี่ยวกับการป้องกันโรคมาอย่างต่อเนื่อง เพื่อทำให้ประชาชนมีความปลอดโรคปลอดภัย และร่วมกันก้าวข้ามผ่านวิกฤตการณ์ครั้งนี้ จนประเทศไทยได้รับคำชื่นชมจากนานาประเทศทั่วโลก แต่อย่างไรก็ตาม แม้ว่ารัฐบาลจะประกาศผ่อนคลายมาตรการโควิด-19 และได้ประกาศให้โรคโควิด-19 เป็นโรคประจำถิ่นแล้ว แต่เชื่อว่าด้วยจรรยาบรรณและจิตวิญญาณของแพทย์ และบุคลากรทางการแพทย์จะยังคงเดินหน้าขับเคลื่อนงานสาธารณสุขไทยร่วมกับรัฐบาลอย่างไม่ย่อท้อ เพื่อให้ประชาชนปลอดภัยจากโรคภัยไข้เจ็บทั้งปวงที่อาจเกิดขึ้นในอนาคตต่อไป
พร้อมกันนี้ นายกรัฐมนตรีกล่าวย้ำในนามรัฐบาลและประชาชนคนไทย ขอแสดงความชื่นชมแพทย์และบุคลากรทางการแพทย์ ที่ทำคุณประโยชน์ให้แก่ประชาชนและประเทศชาติ พร้อมทั้งขออาราธนาคุณพระศรีรัตนตรัยและสิ่งศักดิ์สิทธิ์ที่ทุกคนเคารพนับถือ ได้โปรดดลบันดาลให้แพทย์และบุคลากรทางการแพทย์ทุกคน พร้อมทั้งครอบครัว ประสบแต่ความสุข ความเจริญ มีสุขภาพพลานามัยที่แข็งแรง สมบูรณ์ เพื่อร่วมกันเป็นกำลังสำคัญในการดูแลสุขภาพของประชาชน และขับเคลื่อนพัฒนาระบบสาธารณสุขไทยให้มีความเจริญก้าวหน้าและมั่นคงสืบไป
ทั้งนี้ คณะรัฐมนตรีได้มีมติเมื่อ พ.ศ. 2499 และประกาศในราชกิจจานุเบกษา กำหนดให้วันที่ 27 พฤศจิกายนของทุกปี เป็น “วันแพทย์” ของประเทศไทย เพื่อเป็นขวัญกำลังใจและเชิดชูเกียรติบุคลากรทางการแพทย์ และให้เกิดความภาคภูมิใจในมวลหมู่แพทย์ และระบบการแพทย์ของประเทศไทยได้รับการยอมรับในสังคมไทยและสังคมโลก
วันอาทิตย์ที่ 27 พฤศจิกายน 2565
ปลัด สธ. นำชาวสาธารณสุข ถวายสักการะ สมเด็จพระเจ้าบรมวงศ์เธอ กรมพระยาชัยนาทนเรนทร เนื่องในวันคล้ายวันสถาปนากระทรวง ครบรอบ 80 ปี
ปลัดกระทรวงสาธารณสุข นำคณะผู้บริหาร ข้าราชการและเจ้าหน้าที่ ถวายสักการะพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันคล้ายวันสถาปนากระทรวงสาธารณสุข ครบรอบ 80 ปี
ปลัดกระทรวงสาธารณสุข นำคณะผู้บริหาร ข้าราชการและเจ้าหน้าที่ ถวายสักการะพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันคล้ายวันสถาปนากระทรวงสาธารณสุขครบรอบ 80 ปี
เช้าวันนี้ (27 พฤศจิกายน 2565) ที่บริเวณลานพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทรนายแพทย์โอภาส การย์กวินพงศ์ ปลัดกระทรวงสาธารณสุข พร้อมด้วยคณะผู้บริหาร ข้าราชการ เจ้าหน้าที่สาธารณสุขผู้แทนหน่วยงาน สมาคม องค์กรต่างๆ ร่วมพิธีวางพานพุ่มถวายสักการะ เนื่องในวันคล้ายวันสถาปนากระทรวงสาธารณสุขครบรอบ 80 ปีพร้อมจัดพิธีสดัปกรณ์และทำบุญอุทิศส่วนกุศลให้แก่ข้าราชการและเจ้าหน้าที่กระทรวงสาธารณสุข ที่ล่วงลับไปแล้ว และเยี่ยมชมนิทรรศการเฉลิมพระเกียรติ
นายแพทย์โอภาส กล่าวว่า การสาธารณสุขไทยได้รับสถาปนาครั้งแรกด้วยพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ทรงเปลี่ยนชื่อจากกรมประชาภิบาลเป็นกรมสาธารณสุข เมื่อวันที่ 27 พฤศจิกายน 2461 และทรงพระกรุณาโปรดเกล้าโปรดกระหม่อม ให้พระเจ้าน้องยาเธอ กรมหมื่นชัยนาทนเรนทร เป็นอธิบดีกรมสาธารณสุขพระองค์แรก ซึ่งพระองค์ทรงบำเพ็ญพระกรณียกิจเพื่อให้การแพทย์การสาธารณสุขเจริญก้าวหน้าทัดเทียมนานาอารยะประเทศมาโดยตลอด และได้ยกฐานะเป็นกระทรวงสาธารณสุข เมื่อวันที่ 10 มีนาคม พ.ศ.2485 ซึ่งต่อมาคณะรัฐมนตรีได้เห็นชอบให้เปลี่ยนวันสถาปนาจาก 10 มีนาคม มาเป็นวันที่27 พฤศจิกายน ซึ่งเป็นวันที่มีการก่อตั้งกรมสาธารณสุขขึ้นเป็นครั้งแรก โดยในปีนี้กระทรวงสาธารณสุขครบรอบ 80 ปี
“กระทรวงสาธารณสุข ยังคงมุ่งมั่นให้การดูแลสุขภาพประชาชนอย่างต่อเนื่อง ภายใต้การเปลี่ยนแปลงด้านสังคม เศรษฐกิจ การเมือง ปัญหาสุขภาพใหม่ๆ ทั้งโรคอุบัติใหม่ อุบัติซ้ำ ภัยพิบัติ ซึ่งเป็นความท้าทายทางสุขภาพที่ทุกคนจะต้องร่วมมือร่วมใจกัน สร้างสมดุลระหว่างสุขภาพและความมั่งคั่ง ตามแนวทาง Health for Wealth เพื่อเป้าหมาย ประชาชนแข็งแรง เศรษฐกิจไทยเข้มแข็ง ประเทศไทยแข็งแรง” นายแพทย์โอภาสกล่าว
ทั้งนี้ หลังเสร็จพิธี ปลัดกระทรวงสาธารณสุขได้เปิดป้ายต้นพระศรีมหาโพธิ์ ซึ่งเป็นหน่อพันธุ์ที่เกิดจากผลหรือเมล็ดของต้นพระศรีมหาโพธิ์ที่พระเชตวันมหาวิหาร แห่งพระนครสาวัตถี แคว้นโกศลในอดีต อันเป็นสายพันธุ์ของต้นพระศรีมหาโพธิ์พุทธคยา ที่พระผู้มีพระภาคเจ้าได้เคยทรงใช้อาศัยและตรัสรู้พระอนุตรสัมมาสัมโพธิญาณ เมื่อวันเพ็ญวิสาขมาศ ได้รับมอบจากพระอาจารย์อารยะวังโส ประธานสงฆ์แห่งวัดป่าพุทธพจน์หริภุญไชย จ.ลำพูน ในปี พ.ศ. 2548 และนำมาปลูก ณ บริเวณลานพระศรีมหาโพธิ์ กระทรวงสาธารณสุขใน พ.ศ. 2551 ให้ชาวกระทรวงสาธารณสุขได้มีโอกาสกราบสักการะพระศรีมหาโพธิ์อันเป็นหน่อพันธุ์ของต้นพระศรีมหาโพธิ์ที่พระผู้มีพระภาคเจ้าทรงตรัสรู้ เพื่อความเป็นสิริมงคลและเป็นอานิสงส์ผลบุญ รวมถึงใช้เป็นมณฑลสถานสำหรับปฏิบัติธรรมบูชาพระรัตนตรัย และเป็นศูนย์รวมจิตใจของชาวกระทรวงสาธารณสุข
วันอาทิตย์ที่ 27 พฤศจิกายน 2565
ศรีสะเกษ รวมพลังเครือข่าย เอามื้อสามัคคี ปลูกพืชผักสวนครัว สร้างความมั่นคงทางอาหาร จัดทำถังขยะเปียก ลดโลกร้อน ภายใต้แนวคิด “จะพัฒนาใครเขา ต้องพัฒนาเราก่อน”
ศรีสะเกษ รวมพลังเครือข่าย เอามื้อสามัคคี ปลูกพืชผักสวนครัว สร้างความมั่นคงทางอาหาร จัดทำถังขยะเปียก ลดโลกร้อน ภายใต้แนวคิด “จะพัฒนาใครเขา ต้องพัฒนาเราก่อน”
เมื่อวันที่ 25 พ.ย. 2565 ที่จวนผู้ว่าราชการจังหวัดศรีสะเกษ นายสำรวย เกษกุล รองผู้ว่าราชการจังหวัด รักษาราชการแทน ผู้ว่าราชการจังหวัดศรีสะเกษ เปิดเผยว่า จังหวัดศรีสะเกษ ได้ร่วมรณรงค์การน้อมนำแนวพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สู่แผนปฏิบัติการปลูกผักสวนครัว เพื่อสร้างความมั่นคงทางอาหาร รอบ 2 ต่อเนื่อง ประจำปีงบประมาณ พ.ศ. 2566 ภายใต้แนวคิด “จะพัฒนาใครเขา ต้องพัฒนาเราก่อน” และขับเคลื่อนโครงการถังขยะเปียก ลดโลกร้อน ของกระทรวงมหาดไทย
นายสำรวย เกษกุล กล่าวว่า ช่วงเย็นวานนี้ (24 พ.ย. 2565) จังหวัดศรีสะเกษได้จัดกิจกรรมชาวศรีสะเกษ ใส่ผ้าไทยปลูกพืชผักสวนครัว สร้างความมั่นคงทางอาหารด้วยกัน โดยมี นางสาวชนมณัฐ รอดบุญธรรม รองผู้ว่าราชการจังหวัดศรีสะเกษ นางมัลลิกา เกษกุล รองประธานแม่บ้านมหาดไทยจังหวัดศรีสะเกษ นายคมป์ สังข์วงษ์ นายอำเภอเมืองศรีสะเกษ โดย ดร.วุฒิเดช ทองพูล ประธานเครือข่ายโคก หนอง นา จังหวัดศรีสะเกษ ข้าราชการ พนักงาน เจ้าหน้าที่ และภาคีเครือข่ายร่วมในกิจกรรม โดยได้ร่วมกันเตรียมพื้นที่แปลงปลูกผัก และเตรียมพันธุ์ผัก โดยได้รับการสนับสนุนการจัดหาพันธุ์พืช สมุนไพร กาแฟโรบัสต้า ฟางข้าว ปุ๋ยหมัก จากเครือข่ายโคก หนอง นา จังหวัดศรีสะเกษ นอกจากนี้ สำนักงานส่งเสริมการปกครองท้องถิ่นจังหวัดศรีสะเกษ ได้จัดทำถังขยะเปียก ลดโลกร้อน ในกิจกรรมครั้งนี้ด้วย
นายสำรวย เกษกุล กล่าวเพิ่มเติมว่า จังหวัดศรีสะเกษ ตั้งเป้าหมายให้ทุกครัวเรือนปลูกผัก 10 ชนิด ให้ได้ 100% เช่น ตะไคร้ ผักบุ้ง พริก คะน้า มะเขือเทศ มะเขือเปราะ กะเพรา โหระพา แมงลัก ถั่วฝักยาว มะละกอ แตงกวา เป็นต้น โดยผลผลิตที่ได้สามารถนำไปประกอบอาหารบริโภคในครัวเรือน และนำไปแบ่งปันครัวเรือนยากจนต่อไป นอกจากนี้ได้แจกจ่ายผลิตภัณฑ์จากแปลงโคก หนอง นา โมเดล จากจังหวัดศรีสะเกษ เช่น กล้วย มะละกอ ต้นพันธุ์กาแฟโรบัสต้า ผักสวนครัว เพื่อนำไปปลูกขยายผลต่อไป เป็นการยืนยันว่าการเดินตามรอยศาสตร์พระราชา สร้างความยั่งยืนได้จริง อีกทั้งยังดำเนินการทำถังขยะเปียกลดโลกร้อนในบริเวณจวนผู้ว่าฯ เพื่อให้อินทรียวัตถุช่วยเพิ่มแร่ธาตุในดิน ช่วยลดปริมาณก๊าซคาร์บอนไดออกไซด์ ลดปริมาณขยะ และลดค่าใช้จ่ายในการกำจัดขยะได้อีกด้วย
นายสำรวยฯ กล่าวตอนท้ายว่า นอกจากนี้ จังหวัดศรีสะเกษ ยังได้สร้างกระแสรณรงค์ปลูกผักสวนครัวผ่านแนวทาง “ผู้นำต้นแบบเป็นตัวอย่างที่เห็นจริง” ในการสร้างความมั่นคงทางอาหารอย่างยั่งยืน ร่วมเป็นกลไกขับเคลื่อนปฏิบัติการโดยรณรงค์ให้ทุกครัวเรือน ดำเนินการปลูกผักสวนครัวรั้วกินได้ รวมถึงพืชสมุนไพร และจัดทำถังขยะเปียกลดโลกร้อน จัดตั้งศูนย์แบ่งปันเมล็ดพันธุ์และต้นกล้า ขยายพันธุ์และขยายผลเมล็ดพันธุ์พระราชทาน สู่ทุกครัวเรือน คือ คลังอาหาร ทุกหมู่บ้าน คือ ศูนย์แบ่งปัน เกิดทักษะวิถีชีวิตใหม่ เยาวชนไทยสร้างอาหารเป็น เกิดชุมชนท้องถิ่นจัดการตนเองในการสร้างความมั่นคงทางอาหารอย่างยั่งยืน สามารถพึ่งตนเองได้ ตามหลักปรัชญาของเศรษฐกิจพอเพียง เกิดการลดรายจ่าย สร้างรายได้ทั้งในระดับครัวเรือนและระดับกลุ่มอาชีพให้เกิดความยั่งยืน
วันอาทิตย์ที่ 27 พฤศจิกายน 2565
ดีอีเอส พบข่าวปลอมมากกว่า 5 ล้านข้อความ เตือน ข่าวปลอม สูบบุหรี่ไฟฟ้าช่วยให้เลิกบุหรี่ได้ เกิดผลเสียสุขภาพเช่นเดียวกับสูบบุหรี่ทั่วไป ด้านข่าวปลอมจาก Social listening ยังพุ่งสูง
ดีอีเอส พบข่าวปลอมมากกว่า 5 ล้านข้อความ เตือน ข่าวปลอม สูบบุหรี่ไฟฟ้าช่วยให้เลิกบุหรี่ได้ เกิดผลเสียสุขภาพเช่นเดียวกับสูบบุหรี่ทั่วไป ด้านข่าวปลอมจาก Social listening ยังพุ่งสูง
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดพบข่าวปลอมนโยบายรัฐบาลมากกว่าครึ่งขณะที่ข่าวปลอมเรื่องสุขภาพมากแรงด้านข่าวปลอมโควิด-19มี3เรื่อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่18-24พฤศจิกายน2565โดยศูนย์ต่อต้านข่าวปลอมพบข้อความที่เข้ามาจำนวน5,185,853ข้อความโดยมีข้อความที่ต้องดำเนินการตรวจสอบ(Verify)ทั้งสิ้น225ข้อความแบ่งเป็นข้อความที่มาจากSocial listeningจำนวน207ข้อความและข้อความที่มาจากLine Officialจำนวน18ข้อความรวมเรื่องที่ต้องดำเนินการตรวจสอบ100เรื่องในจำนวนนี้เป็นเรื่องโควิด-19จำนวน3เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจำนวน64เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสำอางรวมถึงสินค้าและบริการที่ผิดกฎหมายจำนวน24เรื่อง
กลุ่มที่3 ข่าวปลอมเศรษฐกิจจำนวน7เรื่อง
กลุ่มที่4ข่าวปลอมเรื่องภัยพิบัติจำนวน5เรื่อง
สำหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จำนวน3เรื่อง
นางสาวนพวรรณกล่าวต่อว่าเมื่อพิจารณาจากข่าวปลอมที่ได้รับความสนใจลำดับต้นๆในสัปดาห์ล่าสุดนี้พบว่าส่วนใหญ่เป็นข่าวปลอมด้านเศรษฐกิจ
สำหรับข่าวปลอมที่มีคนสนใจสูงสุด10อันดับระหว่างวันที่18-24พฤศจิกายนดังนี้
อันดับที่1เรื่องสูบบุหรี่ไฟฟ้าช่วยให้เลิกบุหรี่ได้
อันดับที่2เรื่องยาฆ่าเชื้อพยาธิIvermectinใช้รักษาโควิด19ได้
อันดับที่3เรื่องน้ำมะนาวใช้ล้างไตได้
อันดับที่4เรื่องกระทรวงแรงงานเปิดรับสมัครงานแบบWFHเพื่อหารายได้เสริม
อันดับที่5เรื่องดื่มน้ำต้มหญ้าไข่เหารักษาโรคมะเร็งทุกชนิด
อันดับที่6ผู้อื่นรู้ยอดเงินในธนาคารได้หากรู้เบอร์มือถือที่ผูกพร้อมเพย์
อันดับที่7เรื่องต้นหนอนตายหยากรักษามะเร็งในมนุษย์ได้
อันดับที่8เรื่องพ่อแม่สามารถลงทะเบียนขอรับเงิน1,400บาทในทุกเดือนให้บุตรได้จนถึงอายุ6ขวบ
อันดับที่9เรื่องกินวิตามินซีพร้อมกุ้งทำให้ตายเฉียบพลันจากสารหนู
อันดับที่10เรื่อง ใช้น้ำมันE85ขัดผิวหลังคอทำให้คราบดำที่คอออกได้ไวขึ้น
“ดีอีเอสขอให้ประชาชนอย่าหลงเชื่อข่าวปลอมสูบบุหรี่ไฟฟ้าช่วยให้เลิกบุหรี่ได้เนื่องจากจากการวิจัยพบว่าการสูบบุหรี่ไฟฟ้าเพิ่มความเสี่ยงในการเกิดโรคต่างๆไม่ต่างจากบุหรี่ธรรมดาและดีอีเอสติดตามความเคลื่อนไหวข้อความที่ปิดปรกติในทุกช่องทางอย่างต่อเนื่องหากท่านได้รับการแจ้งข้อมูลที่ผิดปรกติผ่านโชเชียลมีเดียเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นและขอให้ท่านตระหนักรู้เท่าทันข้อมูลที่ผิดปรกติตลอดจนข่าวปลอมที่ถูกแพร่กระจายอยู่บนโซเชียลมีเดียท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/
ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”และนางสาวนพวรรณกล่าว
************
วันจันทร์ที่ 14 พฤศจิกายน 2565
นายกฯ รับฟังบรรยายสรุปสำหรับเตรียมการจัดการประชุมผู้นำเขตเศรษฐกิจเอเปค ครั้งที่ 29 และการประชุมที่เกี่ยวข้อง มั่นใจไทยพร้อมเป็นเจ้าภาพอย่างภาคภูมิ
นายกฯ รับฟังบรรยายสรุปสำหรับเตรียมการจัดการประชุมผู้นำเขตเศรษฐกิจเอเปค ครั้งที่ 29 และการประชุมที่เกี่ยวข้อง มั่นใจไทยพร้อมเป็นเจ้าภาพอย่างภาคภูมิ
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (14 พฤศจิกายน 2565) เวลา 10.30 น. ณ ห้องสีเขียว ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับฟังการบรรยายสรุปสำหรับเตรียมการจัดการประชุมผู้นำเขตเศรษฐกิจเอเปค ครั้งที่ 29 และการประชุมที่เกี่ยวข้อง (29th APEC Economic Leaders' Meeting and Related Meetings)
โฆษกประจำสำนักนายกรัฐมนตรีกล่าวว่า นายกรัฐมนตรีขอบคุณทุกหน่วยงานที่เกี่ยวข้องในการเข้าร่วมการประชุมสุดยอดอาเซียน ที่ประเทศกัมพูชา ชื่นชมการเข้าร่วมประชุมดังกล่าว ซึ่งเป็นการแสดงบทบาทของไทยในเวทีอาเซียนได้อย่างเต็มภาคภูมิ ในส่วนของการเตรียมการเป็นเจ้าภาพการประชุมผู้นำเขตเศรษฐกิจเอเปค ครั้งที่ 29 นี้ ไทยได้ทำงานเพื่อเตรียมการอย่างเต็มที่มาตลอดปี ซึ่งนายกรัฐมนตรีเชื่อในฝีมือของหน่วยงาน และเจ้าหน้าที่ที่เกี่ยวข้องทุกคน พร้อมที่จะทำหน้าที่ของตัวเองอย่างดีที่สุดตามที่ได้ทำมาโดยตลอด
ในที่ประชุม ได้มีการสรุปการเดินทางเข้าร่วมประชุมครั้งนี้ ซึ่งจะมีผู้นำเข้าร่วมทั้งสิ้น 14 เขตเศรษฐกิจ และมอบผู้แทน 7 เขตเศรษฐกิจ ได้แก่ เกาหลีใต้ มาเลเซีย เม็กซิโก เปรู รัสเซีย จีนไทเป (ตามแนวปฏิบัติเอเปค) และสหรัฐฯ รวมทั้งจะมีแขกพิเศษ ได้แก่ นายกรัฐมนตรีกัมพูชา ประธานาธิบดีฝรั่งเศส และ มกุฎราชกุมารและนายกรัฐมนตรีซาอุดีอาระเบีย
ในโอกาสนี้ นายกรัฐมนตรีรับฟังการเตรียมการ หัวข้อหลัก ประเด็นสำคัญ และความคาดหวังผลลัพธ์ที่เป็นรูปธรรมของเอเปคในปี 2565 และชื่นชมการทำงานหนักของหน่วยงานที่เกี่ยวข้อง เชื่อมั่นว่า ไทยจะประสบความสำเร็จในการเป็นเจ้าภาพการประชุมครั้งนี้ เพื่อประโยชน์ของเขตเศรษฐกิจร่วมกัน รวมทั้งเชื่อว่าประเทศและประชาชนไทยจะได้ประโยชน์ โดยเฉพาะอย่างยิ่งต่อการกระตุ้นเศรษฐกิจของประเทศอย่างเป็นรูปธรรม
วันจันทร์ที่ 14 พฤศจิกายน 2565
ปลัด ณัฐพลฯ ลงพื้นที่ จ.กระบี่ มอบนโยบายการส่งเสริม Medical Hub พร้อมเยี่ยมชมผู้ประกอบการที่เป็นโมเดลต้นแบบผ่านการยกระดับเพิ่มมูลค่าทางเศรษฐกิจ ช่วยพัฒนาเครือข่ายธุรกิจในท้องถิ่นและชุมชน
ปลัด ณัฐพลฯ ลงพื้นที่ จ.กระบี่ มอบนโยบายการส่งเสริม Medical Hub พร้อมเยี่ยมชมผู้ประกอบการที่เป็นโมเดลต้นแบบผ่านการยกระดับเพิ่มมูลค่าทางเศรษฐกิจ ช่วยพัฒนาเครือข่ายธุรกิจในท้องถิ่นและชุมชน
กระบี่ : วันที่ 12 พฤศจิกายน 2565 เวลา 09.00 น. ดร.ณัฐพล รังสิตพล ปลัดกระทรวงอุตสาหกรรม นำทีมลงพื้นที่จังหวัดกระบี่ ร่วมกิจกรรมสื่อมวลชนสัญจรดีพร้อม (กรมส่งเสริมอุตสาหกรรม) เปิดนโยบายการเสริมสร้างความเข้มแข็งและกระจายรายได้สู่ชุมชนในพื้นที่ ครอบคลุม 3 มิติ คือ 1) การพัฒนาภาคการเกษตรอุตสาหกรรมผ่านการยกระดับไปสู่ความเป็นเกษตรอุตสาหกรรม อัจฉริยะ 2) การพัฒนาภาคอุตสาหกรรม อาทิ การพัฒนาอุตสาหกรรมปาล์มน้ำมันในพื้นที่ภาคใต้ และการยกระดับไปสู่อุตสาหกรรมโอเลโอเคมี พร้อมจัดสินเชื่อดีพร้อมเปย์เสริมสภาพคล่องทางธุรกิจ 3) การพัฒนาภาคบริการ เพื่อผลักดันอุตสาหกรรมท่องเที่ยวอย่างสมดุล การเพิ่มขีดความสามารถในการแข่งขันด้านการตลาด กระจายรายได้สู่ชุมชนและยกระดับเศรษฐกิจฐานรากให้เติบโตคู่กับสังคมได้อย่างยั่งยืน
การลงพื้นที่ฝั่งอันดามันครั้งนี้ สอดรับกับแผนยุทธศาสตร์การพัฒนาประเทศให้เป็นศูนย์กลางสุขภาพนานาชาติ หรือ Medical Hub (พ.ศ.2560-2569) และการพัฒนาเขตระเบียงเศรษฐกิจเวลเนสอันดามัน โดยการขยายผลความสำเร็จด้านการบริการสุขภาพของโรงแรมอ่าวนาง ปริ้นซ์วิลล์ จ.กระบี่ เพื่อเป็นโมเดลต้นแบบแก่ผู้ประกอบการรายอื่น ตามโครงการสร้างเครือข่ายผู้นำธุรกิจดีพร้อมฮีโร่ที่เป็นตัวกลางในการเชื่อมโยงและผลักดันให้เกิดกระบวนการพัฒนาเครือข่ายธุรกิจในท้องถิ่นและชุมชน
ภายในงานยังมีการจัดแสดงผลิตภัณฑ์ "ชุมชนดีพร้อม" โดยวิสาหกิจชุมชนของดีเมืองกระบี่ จำนวน 6 บูท ได้แก่ 1) ร้านเดอะมัลเบอร์รี่@น้ำพุร้อนเค็ม จากชุมชนดีพร้อมบ้านนา 2) วิสาหกิจชุมชนศูนย์เรียนรู้เศรษฐกิจพอเพียงบ้านดินแดง(กาแฟขี้ชะมด) จากชุมชนดีพร้อมบ้านดินแดง 3) วิสาหกิจชุมชนกลุ่มงานอนุรักษ์และฟื้นฟูทรัพยากรธรรมชาติปากคลองอ่าวลึกน้อย (หอยกะพงอบแห้ง ไส้กรอกแพะ แหนมแพะ ซุปแพะสกัดเสริมคอลลาเจน) เครือข่ายชุมชนดีพร้อมบ้านดินแดง 4) บริษัท วิณัฐมิตรา จำกัด (น้ำปลาหวาน สูตรตะไคร้ กะปิ) เครือข่ายชุมชนดีพร้อมบ้านนา 5) วิสาหกิจชุมชนร้านย้อมรัก (ผ้ามัดย้อม, เสื้อส้าเร็จรูป) เครือข่ายชุมชนดีพร้อมบ้านนาตีน 6) ร้านวริทกระบี่บาติก (ผ้าบาติก) เพ้นด้วยเครื่องเขียนเทียนอัตโนมัติ จากดีพร้อมเปย์ ซึ่งทั้ง 6 ราย นับเป็นเครือข่ายความสำเร็จของการเชื่อมโยงและบูรณาการให้เติบโตไปด้วยกัน
โดยกิจกรรมในครั้งนี้ได้รับเกียรติจาก นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และนางสาวประเทือง พฤกษาพิทักษ์กุล เลขานุการกรม กรมส่งเสริมอุตสาหกรรม ร่วมลงพื้นที่ และมีนายอาทิตย์ พัฒนพงศ์ชัย ผู้อำนวยการศูนย์ดีพร้อมเซ็นเตอร์ 10 และนางสาววรรณี พุฒแก้ว ผู้อำนวยการศูนย์ดีพร้อมเซ็นเตอร์ 11 กรมส่งเสริมอุตสาหกรรม นายวัชรินทร์ ไชยานุพงศ์ อุตสาหกรรมจังหวัดกระบี่ นางสาวกุสุมา กิ่งเล็ก กรรมการผู้จัดการ บริษัท อ่าวนางพลาซ่า จำกัด ให้การต้อนรับ ณ โรงแรมอ่าวนางปริ้นซ์ วิลล์ วิลล่า รีสอร์ท แอนด์ สปา จ.กระบี่
วันจันทร์ที่ 14 พฤศจิกายน 2565
WHO ชื่นชมไทยบริหารโควิด-19 มีผลงานเป็นที่ประจักษ์และยั่งยืน
วันอาทิตย์ที่ 13 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลยินดีที่องค์การอนามัยโลกชื่นชมการบริหารจัดการด้านสุขภาพของประเทศไทยในสถานการณ์วิกฤติโควิ
ด-19 ว่ามีความโปร่งใส มีผลงานเป็นที่ประจักษ์ มีประสิทธิภาพ และความรับผิดชอบโดยประเมินสมรรถนะหลักตามกฎอนามัยระหว่างประเทศ ให้ไทยได้คะแนนเฉลี่ย 4.25 จากคะแนนเต็ม 5คะแนน ด้วยตัวชี้วัด 56 ตัวในประเด็นทางเทคนิค 19 ด้านและตัวชี้วัดส่วนใหญ่อยู่ในระดับมีผลงานประจักษ์และยั่งยืน
แสดงให้เห็นความก้าวหน้าในการพัฒนาสมรรถนะหลัก ซึ่งเป็นผลจากความร่วมมือของทุกภาคส่วนในสังคม
ทั้งนี้ รัฐบาลจะนำผลจากการประเมินไปเป็นข้อมูลในการพัฒนางานด้านสาธารณสุข
ตลอดจนยกระดับความสามารถให้พร้อมรับมือภาวะฉุกเฉินทางสาธารณสุขที่อาจเกิดขึ้นได้ในอนาคต
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 14 พฤศจิกายน 2565
กรมทางหลวงชนบท จัดกำลังเจ้าหน้าที่ลาดตระเวน ติดตา,สถานการณ์อุทกภัยในพื้นที่ภาคใต้อย่างใกล้ชิดเพื่ออำนวยความสะดวกปลอดภัยให้กับประชาชน
ตามนโยบายรัฐมนตรีว่าการกระทรวงคมนาคมพร้อมเผยสายทางที่ได้รับผลกระทบในพื้นที่ จ.ยะลา สามารถสัญจรผ่านได้ปกติแล้ว
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้เน้นย้ำในเรื่องการรับมืออุทกภัยในพื้นที่ภาคใต้ฝั่งตะวันออก เนื่องจากหย่อมความกดอากาศต่ำเคลื่อนตัวเข้าปกคลุมบริเวณประเทศมาเลเซีย ประกอบกับลมตะวันออกเฉียงเหนือ และลมตะวันออกที่พัดปกคลุมภาคใต้ฝั่งอ่าวไทยเริ่มมีกำลังแรงขึ้น ส่งผลให้ภาคใต้มีฝนตกหนักอย่างต่อเนื่อง ในส่วนของ ทช. ได้สั่งการให้หน่วยงานในพื้นที่ภาคใต้รับมือกับสถานการณ์อุทกภัย โดยเฉพาะจังหวัดสุราษฎร์ธานีนครศรีธรรมราช พัทลุง สงขลา ปัตตานี นราธิวาส และยะลา ซึ่งในช่วงที่ผ่านมามีถนนทางหลวงชนบทในพื้นที่จังหวัดยะลา ได้รับผลกระทบจากอุทกภัย จำนวน 2 สายทาง คือ ถนนสาย ยล.4023 แยก ทล.4065 - เทศบาลยะหา อ.ยะหา จ.ยะลา ระยะทางตลอดสาย 5.598 กิโลเมตร ช่วง กม. ที่ 5+000 - 5+100 และถนนสาย ยล.4017 แยก ทล.4063- บ้านบุดี อ.เมือง, รามัน จ.ยะลา ระยะทางตลอดสาย 10.225 กิโลเมตร ช่วง กม. 4+400 - 4+600 ปัจจุบันระดับน้ำลดลงสามารถสัญจรผ่านได้ปกติแล้ว โดยในช่วงที่เกิดเหตุสำนักงานทางหลวงชนบทที่ 12 (สงขลา) แขวงทางหลวงชนบทยะลา ได้ดำเนินการติดตั้งป้ายเตือน ป้ายจราจร พร้อมปักเสาขาวแดงเพื่อบอกแนวเขตทางบนถนนสายดังกล่าวอย่างเร่งด่วน
อย่างไรก็ตาม ทช. ได้จัดเจ้าหน้าที่ลาดตระเวนติดตามระดับน้ำในพื้นที่ที่ยังมีน้ำท่วมทุกภูมิภาคและเฝ้าระวังถนนในโครงข่ายทางหลวงชนบทสายทางอื่นควบคู่กันไปด้วย ตลอดจนได้เตรียมเครื่องมือ เครื่องจักร วัสดุอุปกรณ์ สะพานเบลีย์ ยานพาหนะในการรับส่งผู้ประสบภัยในกรณีน้ำท่วมสูงในสายทาง เพื่อเป็นการบรรเทาความเดือดร้อนและช่วยเหลือประชาชนได้ทันที ทั้งนี้ ขอความร่วมมือประชาชนโปรดระมัดระวังในการใช้รถใช้ถนนเป็นพิเศษ โปรดสังเกตป้ายเตือน โดยสามารถแจ้งเหตุอุทกภัยได้ที่แขวงทางหลวงชนบททั่วประเทศหรือติดต่อ [
วันจันทร์ที่ 14 พฤศจิกายน 2565
“เฉลิมชัย” ขอบคุณชาวนาพาไทยผงาดเบอร์ 2 ส่งออกข้าวโลกและครองแชมป์ข้าวดีที่สุดในโลก2ปีซ้อน
“เฉลิมชัย” ขอบคุณชาวนาพาไทยผงาดเบอร์ 2 ส่งออกข้าวโลกและครองแชมป์ข้าวดีที่สุดในโลก2ปีซ้อน พอใจส่งออกข้าว 9 เดือน 9 หมื่นล้าน เพิ่มทั้งปริมาณและมูลค่าพร้อมเดินหน้านโยบายประกันรายได้ข้าวปีที่4 ชี้เป็นประโยชน์ช่วยเพิ่มรายได้ชาวนาเพิ่มประสิทธิภาพการผลิต
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์แสดงความพอใจต่อการพัฒนาศักยภาพของชาวนาไทยและการส่งออกข้าวภายใต้ยุทธศาสตร์ข้าวไทย ปี 2563-2567 และยุทธศาสตร์ “ตลาดนำการผลิต” ตั้งเป้า “ไทยเป็นผู้นำในด้านการผลิต การตลาดข้าวและผลิตภัณฑ์ข้าวคุณภาพของโลกเป็นการส่งออกเพิ่มขึ้นทั้งปริมาณและราคาโดย 3 ไตรมาสแรกของปีนี้ (ม.ค.-ก.ย.2565) ประเทศไทยส่งออกข้าวไปต่างประเทศได้ทั้งสิ้น 5.41 ล้านตัน เพิ่มขึ้น 39.1% เมื่อเทียบกับช่วงเดียวกันของปีก่อน โดยมีมูลค่าส่งออก 2,796.2 ล้านดอลลาร์สหรัฐ เพิ่มขึ้น 23.6% เมื่อเทียบกับช่วงเดียวกันของปีก่อนสามารถสร้างรายได้เข้าประเทศได้ถึง 95,233 ล้านบาท
สำหรับราคาส่งออกข้าวไทยเฉลี่ยในเดือน ก.ย.2565 อยู่ที่ตันละ 510.8 ดอลลาร์สหรัฐเพิ่มขึ้นจากเดือนก่อน ที่ราคาตันละ 500.5 ดอลลาร์สหรัฐซึ่งทางสมาคมผู้ส่งออกข้าวไทยคาดว่าปีนี้ไทยจะส่งออกข้าวได้ 7-8 ล้านตันทำให้ประเทศไทยกลับมาผงาดขึ้นเป็นประเทศผู้ส่งออกข้าวอันดับ2 ของโลกในปีนี้อย่างแน่นอนยิ่งกว่านั้นประเทศไทยยังได้รับเกียรติให้เป็นสถานที่จัดงานประชุม ข้าวโลก (World Rice Conference) ครั้งที่ 14 (14th World Rice Conference) ระหว่างวันที่ 15-17 พฤศจิกายน 2565ณ จังหวัดภูเก็ต โดย The Rice Trader วารสารชื่อดังของสหรัฐอเมริกา และจะมีการประกวดข้าวที่ดีที่สุดในโลกคือรางวัล The World’s Best Rice Awardด้วยโดยก่อนหน้านี้ข้าวไทยได้รับรางวัลข้าวที่ดีที่สุดในโลก 2 ปี ซ้อนซึ่งสะท้อนถึงผลจากการทำงานอย่างทุ่มเทของรัฐบาลโดยเฉพาะกระทรวงเกษตรฯ และกระทรวงพาณิชย์ตามยุทธศาสตร์ข้าวไทยและยุทธศาสตร์ตลาดนำการผลิตภายใต้ความร่วมมือกับภาคเอกชนภาคเกษตรกรและทุกภาคส่วนที่บูรณาการทำงานเชิงรุกอย่างเป็นระบบตั้งแต่ต้นนำถึงปลายน้ำและปลายปีนี้
นอกจากนี้ กระทรวงเกษตรและสหกรณ์และกระทรวงพาณิชย์โดยการสนับสนุนของรัฐบาลยังเดินหน้านโยบายประกันรายได้ข้าวปีที่ 4 ซึ่งเป็นนโยบายที่เป็นประโยชน์ต่อเกษตรกรผู้ปลูกข้าวช่วยเพิ่มรายได้ชาวนาให้สามารถเพิ่มประสิทธิภาพการผลิตและผลผลิตต่อไร่ได้มากขึ้นรวมทั้งเร่งการพัฒนาพันธุ์ข้าวเน้นส่งเสริมเกษตรนาแปลงใหญ่ใช้เทคโนโลยีและเครื่องจักรกลลดต้นทุนเพิ่มประสิทธิภาพการผลิตตลอดจนการแปรรูปข้าวสู่เกษตรมูลค่าสูง
“ขอบคุณชาวนาไทยทุกคนทุกครัวเรือนและทุกภาคีภาคส่วนที่ร่วมกันทำงานอย่างหนักจนขีดความสามารถในการแข่งขันของข้าวไทยเพิ่มขึ้น ยังมีปัญหาที่ค้างคาสะสมมานานโดยเฉพาะปัญหาหนี้สินรวมทั้งความท้าทายใหม่ๆโอกาสใหม่ๆที่เรายังต้องเผชิญในวันข้างหน้าโดยมีเป้าหมายที่จะต้องเพิ่มรายได้ให้ชาวนาแก้ไขปัญหาหนี้สินความยากจนและเพิ่มศักยภาพข้าวไทยอย่างต่อเนื่องต่อไป”
วันจันทร์ที่ 14 พฤศจิกายน 2565
ออมเริ่มต้นแค่ 5 พันบาท ก็ได้ลุ้นเงินล้านทุกงวด!! กับสลากออมทรัพย์ ธอส. ชุดเกล็ดดาว Plus
ธนาคารอาคารสงเคราะห์จัดทำ “สลากออมทรัพย์ ธอส. ชุดเกล็ดดาว Plus” หน่วยละ 5,000 บาท (จำนวน 10 หมวด ๆ ละ 1,000,000 หน่วย รวม 10 ล้านหน่วย) อายุสลาก 2 ปี ผลตอบแทนหน้าสลาก 0.65% ต่อปี ออกรางวัลครั้งแรกวันพุธที่ 16 พฤศจิกายน 2565
ธนาคารอาคารสงเคราะห์ จัดทำ “สลากออมทรัพย์ ธอส. ชุดเกล็ดดาว Plus” หน่วยละ 5,000 บาท (จำนวน 10 หมวด ๆ ละ 1,000,000 หน่วย รวม 10 ล้านหน่วย) อายุสลาก 2 ปี ผลตอบแทนหน้าสลาก 0.65% ต่อปี ลุ้นรับรางวัลที่ 1 มูลค่า 1 ล้านบาท และรางวัลเลขท้าย เลขสลับ 2 ตัว 3 ตัว ตลอด 24 งวด ออกรางวัลครั้งแรกวันพุธที่ 16 พฤศจิกายน 2565
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มทางเลือกให้กับประชาชนที่ต้องการออมเงินกับสลากออมทรัพย์ของ ธอส. ที่ให้ผลตอบแทนดี มีโอกาสถูกรางวัลสูง ภายหลังจากที่สลากออมทรัพย์ ธอส. ชุดวิมานเมฆ Plus หน่วยละ 1,000,000 บาท มีผู้ที่สนใจจำนวนมากจนสามารถจำหน่ายเต็มกรอบวงเงิน 27,000 ล้านบาทเรียบร้อยแล้ว ล่าสุด ธอส. จึงได้จัดทำผลิตภัณฑ์ใหม่ “สลากออมทรัพย์ ชุดเกล็ดดาว Plus” หน่วยละ 5,000 บาท จำนวน 10 ล้านหน่วย (แบ่งเป็น 10 หมวดๆ ละ 1,000,000 หน่วย) อายุสลาก 2 ปี ผลตอบแทนหน้าสลาก 0.65% ต่อปี เมื่อฝากครบกำหนดจะได้รับเงินต้นพร้อมดอกเบี้ยรวมหน่วยละ 5,065 บาท และมีสิทธิ์ลุ้นรางวัลทุกเดือนรวม 24 ครั้ง โดยรางวัลที่ 1 มูลค่ารางวัลละ 1,000,000 บาท จำนวน 1 รางวัล/หมวด รางวัลที่ 2 รางวัลละ 100,000 บาท จำนวน 4 รางวัล/หมวด รางวัลที่ 3 รางวัลละ 10,000 บาท จำนวน 20 รางวัล/หมวด รางวัลที่ 4 รางวัลละ 1,000 บาท จำนวน 20รางวัล/หมวด รางวัลเลขท้าย 3 ตัว รางวัลละ 200 บาท (หมุน 1 ครั้ง) รางวัลเลขสลับเลขท้าย 3 ตัว รางวัลละ 100 บาท รางวัลเลขท้าย 2 ตัว รางวัลละ 100 บาท (หมุน 1 ครั้ง) รางวัลเลขสลับเลขท้าย 2 ตัว รางวัลละ 50 บาท คิดเป็นโอกาสในการถูกรางวัลใหญ่สูงถึง 0.0045%
สำหรับ สลากออมทรัพย์ ธอส. ชุดเกล็ดดาว Plus เป็นสลากชุดใหม่ที่ธนาคารจัดทำขึ้นเพื่อทดแทนสลากออมทรัพย์ ธอส. ชุดเกล็ดดาว ที่ครบกำหนดเมื่อเดือนตุลาคม 2565 ซึ่งเชื่อว่าสลากออมทรัพย์ชุดเกล็ดดาว Plus จะยังคงได้รับความสนใจจากลูกค้าเช่นเดิม เพราะนอกจากจะเป็นการออมที่ให้ผลตอบแทนดี มีโอกาสถูกรางวัลสูง ผู้ซื้อยังได้รับการยกเว้นภาษีเงินได้บุคคลธรรมดาสำหรับดอกเบี้ยและเงินรางวัลอีกด้วย ทั้งนี้ ธนาคารจะโอนเงินรางวัลเข้าบัญชีเงินฝากออมทรัพย์ที่เป็นบัญชีคู่โอนของลูกค้าทันทีในวันถัดจากวันที่มีการออกรางวัลในแต่ละครั้ง เริ่มออกรางวัลครั้งแรกวันพุธที่ 16 พฤศจิกายน 2565 ผู้ที่สนใจสามารถซื้อสลากออมทรัพย์ ธอส. ผ่าน Application GHB ALL GEN หรือ ที่สาขาของธนาคาร สอบถามรายละเอียดเพิ่มเติมได้ที่ ธอส. ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL, Mobile Application : GHB ALL GEN และ www.ghbank.co.th
วันจันทร์ที่ 14 พฤศจิกายน 2565
ไทยจับมือออสเตรีย ยกระดับการอาชีวศึกษา
วันศุกร์ที่ 11 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลยกระดับการอาชีวศึกษาโดยเห็นชอบการลงนามบันทึกความเข้าใจว่าด้วยความร่วมมือด้านอาชีวศึกษาในการฝึกอบรมโดยใช้กา
รทำงานเป็นฐานระหว่างราชอาณาจักรไทยกับสาธารณรัฐออสเตรียเพื่อส่งเสริมการเรียนรู้ผ่านการทำงานจริงระหว่างโรงเรียน วิทยาลัย สถาบันอาชีวศึกษา
และนายจ้างที่เป็นบริษัทที่จัดฝึกอบรมสนับสนุนการมีส่วนร่วมของภาคเอกชนและตอบสนองความต้องการของภาคเอกชนในด้านแรงงาน
รวมถึงแลกเปลี่ยนความรู้ประสบการณ์ตามความสนใจของทั้ง 2 ฝ่ายมีการจัดตั้งคณะทำงานร่วมเพื่อเป็นกลไกขับเคลื่อนการทำงาน
โดยจะนำร่องที่วิทยาลัยเทคนิคสัตหีบเนื่องจากเป็นฐานเดิมในการฝึกอบรมของออสเตรียและจะขยายไปสู่วิทยาลัยอื่นในภาคตะวันออกต่อไป
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 14 พฤศจิกายน 2565
รัฐมนตรีว่าการกระทรวงยุติธรรม จับมือ รัฐมนตรีช่วยว่าการกระทรวงการคลัง ทำวันสต๊อปเซอร์วิส ดันส่งออกพืชกระท่อม ยื่นเอกสารจุดเดียว ลดต้นทุนช่วยผู้ประกอบการ
รัฐมนตรีว่าการกระทรวงยุติธรรม จับมือ รัฐมนตรีช่วยว่าการกระทรวงการคลัง ทำวันสต๊อปเซอร์วิส ดันส่งออกพืชกระท่อม ยื่นเอกสารจุดเดียว ลดต้นทุนช่วยผู้ประกอบการ ชม ก.คลัง ร่วมมือปราบยา”ยึดทรัพย์-สกัดทางเรือ”ดีเยี่ยม เผย กำลังเร่งศึกษา
วันที่ 14 พฤศจิกายน 2565 เมื่อเวลา 13.30 น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นสักขีพยานกิตติมศักดิ์ ร่วมกับนายสันติ พร้อมพัฒน์ รัฐมนตรีช่วยว่าการกระทรวงการคลัง ในพิธีลงนามบันทึกข้อตกลงว่าด้วยการเชื่อมโยงข้อมูลอิเล็กทรอนิกส์ ระหว่างสำนักงานคณะกรรมการป้องกันและปราบปรามยาเสพติด กับ กรมศุลกากร โดยมีนางสาวณัฐธ์ภัสส์ ยงใจยุทธผู้ช่วยรัฐมนตรีประจำกระทรวงยุติธรรมนายวิชัย ไชยมงคล เลขาธิการ ป.ป.ส. นายพชร อนันตศิลป์ อธิบดีกรมศุลกากร เข้าร่วม ที่สำนักงาน ป.ป.ส.
โดยนายสมศักดิ์ กล่าวว่า การลงนามบันทึกข้อตกลงว่าด้วยการเชื่อมโยงข้อมูลอิเล็กทรอนิกส์ ในวันนี้ เพื่อจะเป็นการส่งเสริมการส่งออกพืชกระท่อม ให้เกิดประโยชน์ทางเศรษฐกิจของประชาชนมากที่สุด ซึ่งจะเป็นการอำนวยความสะดวกการค้าระหว่างประเทศ และการให้บริการของรัฐที่ทันสมัย สะดวก รวดเร็ว โดยกำหนดให้การขอใบอนุญาตส่งออก สามารถดำเนินการผ่านอิเล็กทรอนิกส์เพียงจุดเดียว จะช่วยให้ผู้ประกอบการลดเวลา ลดค่าใช้จ่าย และลดความซ้ำซ้อนในการขออนุญาตได้
นายสมศักดิ์ กล่าวอีกว่า ขอขอบคุณกระทรวงการคลัง ที่ได้ช่วยสนับสนุนงาน ป.ป.ส.มาโดยตลอด ไม่ใช่แค่ความร่วมมือด้านการส่งออก แต่ยังมีการทำงานร่วมกัน เช่น กองทุนยาเสพติด ที่ป.ป.ส.จะใช้งบประมาณได้ ต้องผ่านการกลั่นกรองจากกรมบัญชีกลางก่อน รวมถึงการปราบปรามยาเสพติดแนวใหม่ ด้วยการยึดอายัดทรัพย์เครือข่ายยาเสพติด ซึ่งถ้าไม่ได้กระทรวงการคลัง พิจารณาโดยเร็ว ก็จะทำให้การทำงานไม่ได้รวดเร็วขนาดนี้ รวมถึงอธิบดีกรมศุลกากร ก็มีส่วนสำคัญในการช่วยสกัดกั้นการส่งออกยาเสพติดทางทะเล เพราะเป็นประธานอนุกรรมการในเรื่องนี้ จนข่าวส่งออกยาเสพติดทางเรือ ก็หมดไป
ขณะที่ นายสันติ กล่าวว่า ในนามกระทรวงการคลัง รู้สึกยินดีเป็นอย่างยิ่ง ที่ได้ร่วมลงนามในครั้งนี้ เพราะจะเป็นการอำนวยความสะดวกประชาชน ในการนำเข้า-ส่งออกพืชกระท่อม ซึ่งเราพัฒนาระบบเชื่อมโยงข้อมูลอิเล็กทรอนิกส์ ครบทุกสินค้าแล้ว โดยปัจจุบัน มีการบูรณาการกับหน่วยงานต่างๆกว่า 30 หน่วยงาน สามารถให้บริการด้านเอกสารกับประชาชนกว่า 3 แสนธุรกรรมต่อวัน ดังนั้น การร่วมมือครั้งนี้ จึงมีความพร้อมในการอำนวยความสะดวกประชาชน และผู้ประกอบพืชกระท่อม อย่างเต็มที่
นอกจากนี้ นายสมศักดิ์ ให้สัมภาษณ์สื่อมวลชนเพิ่มเติมว่า วันนี้ ป.ป.ส. กับ กรมศุลกากร ได้ลงนามความร่วมมือการอำนวยความสะดวก ในการขออนุญาตส่งออกพืชกระท่อม ที่ภาครัฐ ได้มีระบบวันสต๊อปเซอร์วิส ยื่นบริการเพียงจุดเดียว เพื่อเป็นการประหยัดเวลา ในการจัดทำเอกสาร โดยการร่วมมือในครั้งนี้ เพื่อเป็นการเตรียมพร้อมการส่งออกผลิตภัณฑ์พืชกระท่อม
“ขณะนี้ กระทรวงยุติธรรม และหน่วยงานที่เกี่ยวข้อง กำลังเร่งการศึกษาทดลอง เพื่อกำหนดมาตรฐานกลาง สารไมทราไจนีนในผลิตภัณฑ์พืชกระท่อมใหม่ เพราะที่กำหนดไว้ 0.2 มิลลิกรัมต่อหน่วย ผู้ประกอบการมองว่า ไม่เพียงต่อ เนื่องจากตลาดต้องการขั้นต่ำ 1 มิลลิกรัมต่อหน่วย และกระท่อม 1 ใบ มีสารไมทราไจนีน 1.2-1.8 มิลลิกรัม ทำให้ต้องมีการร่วมมือทุกฝ่าย ทดลองการใช้สารสกัดจากกระท่อมในหนูทดลองเพิ่ม เพื่อให้มาตรฐานกลาง ได้ขยับสูงขึ้น สามารถไปแข่งขันกับตลาดโลกได้ เพราะกระท่อมสกัด 1 ลิตร มีมูลค่าที่สูงมาก ดังนั้น การร่วมมือวันนี้ ตนมั่นใจว่า จะทำให้กระท่อม ไปสู่เป้าหมายความสำเร็จได้ “ รมว.ยุติธรรม กล่าว
วันจันทร์ที่ 14 พฤศจิกายน 2565
โฆษกรัฐบาลเผยเมนูในงานเลี้ยงอาหารค่ำผู้นำเขตเศรษฐกิจเอเปค (Gala Dinner) นำเสนอสุดยอดอาหารไทยของดีทุกภูมิภาค
โฆษกรัฐบาลเผยเมนูในงานเลี้ยงอาหารค่ำผู้นำเขตเศรษฐกิจเอเปค (Gala Dinner) นำเสนอสุดยอดอาหารไทยของดีทุกภูมิภาค
วันนี้ (14 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยรายละเอียดเกี่ยวกับเมนูอาหารที่จะนำเสนอต่อผู้นำเขตเศรษฐกิจในงานเลี้ยงอาหารค่ำผู้นำเขตเศรษฐกิจเอเปค (Gala Dinner) วันที่ 17 พฤศจิกายน 2565 ณ หอประชุมกองทัพเรือ
โฆษกประจำสำนักนายกรัฐมนตรี เปิดเผยว่าเมนูอาหารทุกจานเป็นไปตามแนวคิดหลักของการประชุม Open. Connect. Balance. ดังนี้
Open. เปิดประสบการณ์สู่อาหารไทยอาหารทุกจานเป็นอาหารเมนูฟิวชั่นที่ออกแบบอย่างพิถีพิถันผ่านความหลากหลายของ สี กลิ่น และสัมผัส ซึ่งมั่นใจว่า อาหารที่นําเสนออย่างประณีตเหล่านี้จะสร้างความพึงพอใจให้กับผู้นําเอเปคคู่สมรส และผู้เข้าร่วม
Connect. เชื่อมต่อท้องถิ่นไทยกับทั่วโลก การทําอาหารนี้สร้างขึ้นโดยการจัดหาสิ่งที่ดีที่สุด ส่วนผสมที่มีคุณภาพ จากภาคเหนือ ภาคกลาง ภาคตะวันออกฉียงเหนือ และไปจนถึงภาคใต้ ประเทศไทยเป็นหนึ่งในดินแดนที่มีอาหารมีชื่อเสียงที่สุดในโลก ความอุดมสมบูรณ์และเอกลักษณ์ของผลิตผลและวัตถุดิบไทย ไทยซึ่งเป็นหนึ่งในผู้นําทางเศรษฐกิจการส่งออกอาหาร และเป็นที่รู้จักในนามครัวของโลก
Balance. สร้างสมดุลระหว่างโลกและผู้คน ผ่านการนำวัตถุดิบมาจาก โครงการหลวง วิสาหกิจชุมชน และฟาร์มในท้องถิ่นส่งเสริมให้ผู้คนและชุมชนสามารถพึ่งพาตนเองได้ เป็นการยกระดับความเป็นอยู่ของคนไทยและครอบครัว พร้อมกับการรักษาสิ่งแวดล้อมเพื่อเป้าหมายการพัฒนาที่ยั่งยืน
โดยโฆษกประจำสำนักนายกรัฐมนตรีได้กล่าวถึงเมนู ดังนี้
- Amuse-Bouche (ของว่าง) กระทงทองไส้ครีมซอสและไข่ปลาสเตอร์เจียนโครงการหลวงดอยอินทนนท์
- Appetizers(อาหารเรียกน้ำย่อย) Welcome to Thailand ซึ่งนำเสนอของดี 4 ภาค ได้แก่ แอ่วเหนือ – ข้าวซอยหมี่กรอบไทยล้านนา เที่ยวกลาง – ต้มยำทอดมันกุ้งแม่น้ำกรุงศรีอยุธยา ยามอีสาน – โคราชวากิว ย่างถ่านสมุนไพรจิ้มแจ่ว ล่องใต้ – ไก่เบตงย่างกอและ
- Salad (สลัด) ยำใหญ่ผักออร์แกนิก 9 อย่างจากวิสาหกิจชุมชนทั่วทุกภาคของเมืองไทย กับไก่ออร์แกนิกและกุ้งมังกร 7 สีภูเก็ต พร้อมไข่เป็ดไล่ทุ่งสุพรรณบุรีดองดอกเกลือเพชรบุรี
- MAINCOURSE (อาหารจานหลัก) สำรับอาหารไทยแห่งความยั่งยืน แกงมัสมั่นชาววังเนื้อน่องโคขุนจากสหกรณ์โพนยางคำสกลนคร และผักไทยรวมราตาตูย ปลาเก๋ามุกออร์แกนิกจากทะเลภูเก็ตพร้อมซอสต้มข่าเห็ดรวมโฟมใบมะกรูด ข้าวหอมมะลิไทยจากทุ่งกุลาร้องไห้และข้าวกล้อง 9 ชนิด อบตะไคร้หอม
- Dessert (ของหวาน) ขนมหม้อแกงเผือกภูเขาและเม็ดบัวซอสผลไม้ไทย เสิร์ฟพร้อมกับซอร์เบท์เสาวรส น้ำผึ้งดอกลำไย และ ขนม 5 อย่าง (ดาราทอง,ช็อคโกแลตไทยเชียงใหม่ไส้บรั่นดีไทยกระชายดำ, ขนมมะลิไส้มะพร้าว,มาการองลิ้นจี่, ขนมเปียกปูนใบเตย ) และผลไม้ไทย เสริฟ์คู่กับชาเฟลอ ดู นอร์ท จากเมืองเหนือ หรือ ยอดกาแฟเมืองน่าน
“รัฐบาลใส่ใจรายละเอียดต้องการให้การจัดการประชุมครั้งนี้ส่งผลดีถึงประชาชนทุกคน ใช้ทุกโอกาสนำเสนอของดีที่มีชื่อเสียงจากทุกภูมิภาค เพื่อต่อยอดถึงความร่วมมือทางเศรษฐกิจอย่างแน่นแฟ้นภายหลังสำเร็จการประชุม ซึ่งนายกรัฐมนตรีได้ให้คำแนะนำในทุกรายละเอียดของการจัดงาน และต้องการให้คนไทยทุกคนมีส่วนร่วมในการเป็นเจ้าภาพการประชุมครั้งนี้พร้อมกับรัฐบาล” นายอนุชาฯ กล่าว
วันจันทร์ที่ 14 พฤศจิกายน 2565
ธ.ก.ส. เปิดรับฝาก “สลากดิจิทัล ธ.ก.ส.” ฝากง่ายแถมลุ้นรางวัลใหญ่ 5 ล้านบาท
ธ.ก.ส. เปิดรับฝาก “สลากดิจิทัล ธ.ก.ส.” ผ่านแอปพลิเคชัน A-Mobile Plus หน่วยละ 50 บาท วงเงินรวม 30,000 ล้านบาท เปิดรับฝาก ตั้งแต่ 17 พฤศจิกายน 2565 เป็นต้นไป
ธ.ก.ส. เปิดรับฝาก “สลากดิจิทัล ธ.ก.ส.” ผ่านแอปพลิเคชัน A-Mobile Plus หน่วยละ 50 บาท วงเงินรวม 30,000 ล้านบาท ฝากครบ 2 ปี ได้รับดอกเบี้ยหน่วยละ 0.07 บาท พร้อมลุ้นรางวัลที่ 1 สูงสุด 5 ล้านบาท รางวัลพิเศษ ปีละ 2 ครั้ง เป็นเงินรางวัล 2 ล้านบาท และรางวัลอื่น ๆ รวมมูลค่ากว่า 16 ล้านบาทต่อเดือน โดยยกเว้นภาษีดอกเบี้ยสำหรับบุคคลธรรมดา เปิดรับฝาก ตั้งแต่ 17 พฤศจิกายน 2565 เป็นต้นไป
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดรับฝาก “สลากดิจิทัล ธ.ก.ส.” ผ่านแอปพลิเคชัน A-Mobile Plus เพื่อสนับสนุนการออมเงินและอำนวยความสะดวกในการเข้าถึงผลิตภัณฑ์เงินฝากและสลากออมทรัพย์ ธ.ก.ส. แก่ลูกค้าและประชาชนทั่วไป ในราคาหน่วยละ 50 บาท วงเงินรวม 30,000 ล้านบาท พร้อมรับสิทธิ์ลุ้นเงินรางวัลมากมาย สูงสุด 5 ล้านบาท โดยสลากดิจิทัล ธ.ก.ส. เป็นสลากชนิดไร้ตราสาร มีอายุรับฝาก 2 ปี เมื่อฝากครบกำหนดไถ่ถอนจะได้รับดอกเบี้ยหน่วยละ 0.07 บาท หรือคิดเป็นอัตราดอกเบี้ยร้อยละ 0.07 ต่อปี นอกจากนี้ยังได้ลุ้นรางวัลทุกวันที่ 16 ของเดือน และวันที่ 17 มกราคมของทุกปี รวม 24 ครั้ง ประกอบด้วย รางวัลที่ 1 มี 1 รางวัล มูลค่า 5,000,000 บาท รางวัลที่ 1 ต่างหมวด มี 59 รางวัล รางวัลละ 3,000 บาท รางวัลที่ 2 มี 180 รางวัล รางวัลละ 2,000 บาท รางวัลที่ 3 มี 600 รางวัล รางวัลละ 1,000 บาท รางวัลที่ 4 มี 1,200 รางวัล รางวัลละ 400 บาท รางวัลที่ 5 มี 6,000 รางวัล รางวัลละ 300 บาท รางวัลเลขท้าย 4 ตัว มี 60,000 รางวัล รางวัลละ 25 บาท รางวัลเลขท้าย 3 ตัว มี 600,000 รางวัล รางวัลละ 10 บาท และรางวัลพิเศษปีละ 2 ครั้ง ในเดือนธันวาคม 2565 และเดือนธันวาคม 2566 ครั้งละ 2 รางวัล รางวัลละ 500,000 บาท รวมรางวัลสูงสุดทั้งสิ้น 668,042 รางวัล เป็นเงินรางวัลรวมสูงสุด 16,917,000 บาทต่อเดือน ออกรางวัลครั้งแรกวันที่ 16 ธันวาคม 2565 โดยผู้ฝากต้องฝากสลากภายในวันที่ 15 ของทุกเดือน เพื่อรับสิทธิ์ตรวจรางวัลในเดือนนั้น ๆ และกรณีฝากไม่ครบ 3 เดือน คิดค่าธรรมเนียมในการถอนเงินจากมูลค่าสลาก 2 บาทต่อหน่วย (ต้นเงินคงเหลือ 48 บาทต่อหน่วย) ที่สำคัญดอกเบี้ยและเงินรางวัลจากการฝากสลากดิจิทัล ธ.ก.ส. จะได้รับการยกเว้นภาษีสำหรับบุคคลธรรมดาไม่เสียภาษีดอกเบี้ย และสามารถใช้เป็นหลักประกันในการกู้เงินกับ ธ.ก.ส. บนแอปพลิเคชัน A-Mobile Plus ได้อีกด้วย
ทั้งนี้ ลูกค้าจะได้รับ e-Slip ไว้เป็นหลักฐานในการฝากสลากบันทึกไว้ในอัลบั้มภาพในโทรศัพท์เคลื่อนที่อัตโนมัติ โดยสามารถตรวจสอบข้อมูลหมายเลขสลาก รายการธุรกรรมและประวัติการถูกรางวัลได้ง่าย ๆ ผ่านแอปพลิเคชัน A-Mobile Plus และสามารถรับชมการถ่ายทอดสดการออกสลากดิจิทัล ธ.ก.ส. ได้ทางสถานีวิทยุกระจายเสียงแห่งประเทศไทย คลื่นความถี่ AM 891 กิโลเฮิรตซ์ เว็บไซต์ www.baac.or.th Facebook Page “BAAC Thailand” Youtube Channel “BAAC Thailand” หรือตรวจผลรางวัลทาง A-Mobile Plus โดยท่านที่สนใจสามารถติดต่อสอบถามรายละเอียดเพิ่มเติมเกี่ยวกับสลากดิจิทัล ธ.ก.ส. ได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
วันจันทร์ที่ 14 พฤศจิกายน 2565
รมว.พม. นำทีม ลงพื้นที่ จ.หนองบัวลำภู เร่งก่อสร้างศูนย์เด็กเล็กใหม่  ย้ำผู้ได้รับผลกระทบต้องมีคุณภาพชีวิตที่ดีกว่าเดิม หลังเกิดเหตุความรุนแรงได้ 35 วัน
รมว.พม. นำทีม ลงพื้นที่ จ.หนองบัวลำภู เร่งก่อสร้างศูนย์เด็กเล็กใหม่  ย้ำผู้ได้รับผลกระทบต้องมีคุณภาพชีวิตที่ดีกว่าเดิม หลังเกิดเหตุความรุนแรงได้ 35 วัน
เมื่อวันที่ 12 พ.ย. 65เวลา 11.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดหนองบัวลำภู เพื่อรับฟังรายงานความก้าวหน้าในการให้ความช่วยเหลือเยียวยาผู้ประสบเหตุและครอบครัวจากเหตุการณ์ความรุนแรงในพื้นที่ตำบลอุทัยสวรรค์ อำเภอนากลาง พร้อมทั้งมอบเกียรติบัตรให้เจ้าหน้าที่กระทรวง พม. จำนวน 132 คน ที่เสียสละ อุทิศตน ในการปฏิบัติงานให้ความช่วยเหลือเยียวยาผู้ประสบเหตุการณ์ความรุนแรงและครอบครัว โดยมีนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ พร้อมคณะผู้บริหารกระทรวง พม. นายสุวิทย์ จันทร์หวร รองผู้ว่าราชการจังหวัดหนองบัวลำภู พัฒนาสังคมและความมั่นคงของมนุษย์จังหวัดหนองบัวลำภูและจังหวัดใกล้เคียง ทีมปฏิบัติการสังคมสงเคราะห์ พม. และผู้บริหารหน่วยงานท้องถิ่น เข้าร่วม ณ ศาลากลางจังหวัดหนองบัวลำภู จากนั้น เดินทางไปเยี่ยมให้กำลังใจครอบครัวผู้เสียชีวิตจากเหตุการณ์ความรุนแรงและครอบครัวผู้ประสบอัคคีภัย มอบใบประกาศนียบัตรแก่ผู้เข้าร่วมโครงการเสริมสร้างความเข้มแข็งผู้นำในการป้องกันความรุนแรงในชุมชนฯ และเยี่ยมชมการฝึกสอนทักษะการเล่นกีฬาฟุตบอลพร้อมมอบเสื้อและอุปกรณ์กีฬาให้กับเด็กและเยาวชนในพื้นที่
นายจุติ กล่าวว่า วันนี้ ตนมาติดตามการช่วยเหลือเยียวยาและแก้ปัญหาให้กับผู้ได้รับผลกระทบจากเหตุการณ์ความรุนแรงที่จังหวัดหนองบัวลำภู ซึ่งสภาองค์การบริหารส่วนตำบลในพื้นที่มีความพึงพอใจมากสำหรับการช่วยเหลือเยียวยาของรัฐบาล โดยกระทรวงที่เกี่ยวข้องได้ทำงานร่วมกันอย่างเต็มที่ และมีแผนการดำเนินงานเพื่อให้ชุมชนสามารถกลับมาเข้มแข็งมากกว่าเดิม อีกทั้งเด็กทุกคนจะได้เข้าไปเรียนหนังสือในศูนย์พัฒนาเด็กเล็กแห่งใหม่โดยเร็วที่สุด ในขณะเดียวกันเราได้ใช้งบประมาณในการซ่อมแซมศูนย์พัฒนาเด็กเล็กทดแทนชั่วคราวก่อน และได้ตกลงกับทางจังหวัดหนองบัวลำภูไว้ว่าจะมีการวางศิลาฤกษ์ของศูนย์แห่งใหม่ภายในเดือนธันวาคมนี้
นายจุติ กล่าวเพิ่มเติมว่า การลงพื้นที่ครั้งนี้เป็นการติดตามการดำเนินงานของรัฐบาลเป็นครั้งที่ 4 หลังจากเกิดเหตุได้ 35 วัน และจะยังคงลงพื้นที่อย่างต่อเนื่อง จนกว่าทุกปัญหาจะได้รับการช่วยเหลือเยียวยาอย่างสมบูรณ์ อีกทั้งยังมีการช่วยเหลือเยียวยาทางสังคมด้วย ในเรื่องการสร้างอาชีพใหม่เพื่อสร้างความยั่งยืน ด้วยการทำงานอย่างบูรณาการ ซึ่งต้องขอขอบคุณทุกกระทรวง ทุกหน่วยงาน และเจ้าหน้าที่ทุกคนที่ทำงานด้วยความทุ่มเท ให้ความช่วยเหลือประชาชนอย่างเต็มที่จนประสบผลสำเร็จ ซึ่งจะเป็นโมเดลในการแก้ปัญหาให้กับชุมชนได้อย่างดี อีกทั้งเราจะมีแผนเผชิญเหตุทางด้านสังคมที่เรียนรู้มาจากเหตุการณ์ความรุนแรงครั้งนี้ด้วย โดยการพลิกวิกฤตให้เป็นโอกาส และจะสร้างสังคมให้เข้มแข็งโดยมีจังหวัดหนองบัวลำภู เป็นกรณีศึกษา และจะทำงานเชิงรุกต่อไป อย่างไรก็ตาม จังหวัดหนองบัวลำภู เราพยายามช่วยเหลืออย่างครบวงจร จะต้องดูแลให้ผู้ได้รับผลกระทบเข้มแข็งและยั่งยืน แล้วเดินหน้าต่อไปได้ ซึ่งในอนาคตจะต้องมีคุณภาพชีวิตที่ดีกว่าเดิม
วันจันทร์ที่ 14 พฤศจิกายน 2565
ท่าอากาศยานสุวรรณภูมิแถลงข่าวความร่วมมือการแก้ไขปัญหาความคับคั่งบริเวณหน้าจุดตรวจหนังสือเดินทางขาเข้าระหว่างประเทศ เพื่อเพิ่มประสิทธิภาพการบริการและระบายผู้โดยสารได้รวดเร็วยิ่งขึ้น
...
ท่าอากาศยานสุวรรณภูมิแถลงข่าวความร่วมมือการแก้ไขปัญหาความคับคั่งบริเวณหน้าจุดตรวจหนังสือเดินทางขาเข้าระหว่างประเทศ เพื่อเพิ่มประสิทธิภาพการบริการและระบายผู้โดยสารได้รวดเร็วยิ่งขึ้น
ท่าอากาศยานสุวรรณภูมิ (ทสภ.) บริษัท ท่าอากาศยานไทย จำกัด (มหาชน) (ทอท.) กระทรวงคมนาคม แถลงข่าวความร่วมมือการแก้ไขปัญหาความคับคั่งบริเวณหน้าจุดตรวจหนังสือเดินทางขาเข้าระหว่างประเทศ โดยบูรณาการร่วมกับ กองบังคับการตรวจคนเข้าเมือง 2 จัดเจ้าหน้าที่บริการผู้โดยสารในชั่วโมงคับคั่งแบบเต็มอัตรากำลัง เพื่อเพิ่มประสิทธิภาพการบริการและระบายผู้โดยสารได้รวดเร็วยิ่งขึ้น โดยมีนายกิตติพงศ์ กิตติขจร ผู้อำนวยการ ทสภ. พร้อมด้วยพันตำรวจเอก จันทร์ชัย แดงประเสริฐ รองผู้บังคับการตรวจคนเข้าเมือง 2 กองบังคับการตรวจคนเข้าเมือง 2 (บก.ตม.2) ร่วมแถลงข่าว เมื่อวันที่ 11 พฤศจิกายน 2565 ณ บริเวณหน้าห้อง CIP อาคารผู้โดยสาร ทสภ.
นายกิตติพงศ์ กิตติขจร กล่าวว่า จากการที่รัฐบาลภายใต้การนำของ พลเอกประยุทธ์ จันทร์โอชา นายกรัฐมนตรี มีนโยบายเปิดประเทศ ประกอบกับในเดือนพฤศจิกายนเข้าสู่ช่วงฤดูกาลท่องเที่ยวของประเทศไทย ส่งผลให้มีนักท่องเที่ยวต่างชาติเข้าประเทศไทยผ่าน ทสภ. เป็นจำนวนมาก ซึ่งในเดือนพฤศจิกายน 2565 มีผู้โดยสารขาเข้าระหว่างประเทศใช้บริการเฉลี่ยวันละ 43,000 คน อย่างไรก็ตาม ชั่วโมงคับคั่งของผู้โดยสารขาเข้าระหว่างประเทศ เมื่อวันที่ 10 พฤศจิกายน 2565 ที่ผ่านมา ช่วงเวลาประมาณ 14.00 - 17.00 น. มีจำนวนผู้โดยสารใช้บริการสูงกว่า 10,000 คน ส่งผลให้เกิดภาพความแออัดบริเวณด้านหน้าจุดตรวจหนังสือเดินทางขาเข้าระหว่างประเทศเผยแพร่ทางสื่อสังคมออนไลน์ ดังนั้น เพื่อไม่ให้เกิดภาพความไม่สะดวกในการใช้บริการของผู้โดยสารต่อสาธารณชน นายศักดิ์สยาม ชิดชอบ รัฐมนตรีว่าการกระทรวงคมนาคม มีข้อสั่งการให้ ทสภ. ร่วมมือกับ บก.ตม.2 บูรณาการการทำงานร่วมกันเพื่อแก้ไขปัญหาดังกล่าว โดยปัจจุบัน บก.ตม.2 ได้ให้ความร่วมมือจัดเจ้าหน้าที่ตรวจคนเข้าเมืองปฏิบัติหน้าที่เต็มทุกเคาน์เตอร์ทุกโซนในช่วงชั่วโมงที่มีผู้โดยสารใช้บริการเป็นจำนวนมาก และ ทสภ. ปรับรูปแบบการจัดระเบียบการต่อแถว (Queue) ของผู้โดยสารในรูปแบบ Snake Queue รวมทั้งจัดเจ้าหน้าที่ Airport Ambassador อำนวยความสะดวกผู้โดยสารให้ได้รับการบริการตรวจหนังสือเดินทางผู้โดยสารขาเข้าระหว่างประเทศ ซึ่งเป็นไปอย่างมีประสิทธิภาพและสะดวกรวดเร็วยิ่งขึ้น จึงสามารถระบายผู้โดยสารในชั่วโมงคับคั่งได้ทั้งหมดอย่างรวดเร็วภายในระยะเวลา 30 นาที โดยผู้โดยสารใช้เวลาต่อคิวรอตรวจหนังสือเดินทางเฉลี่ยคนละ 15 นาที
นอกจากนี้ ทสภ. ได้ประสานการทำงานกับ บก.ตม.2 อย่างใกล้ชิด โดยจัดส่งข้อมูลเที่ยวบินรายวันแสดงช่วงเวลาคับคั่งให้ บก.ตม.2 ล่วงหน้า เพื่อให้ทาง บก.ตม.2 จัดเตรียมกำลังพลให้พอเพียงต่อการให้บริการผู้โดยสารในชั่วโมงคับคั่ง และเพื่อให้การบริการผู้โดยสารในภาพรวมเป็นไปด้วยความสะดวก รวดเร็ว ปลอดภัยตามมาตรฐานสากล ทสภ. ได้จัดตั้ง Single Command Center เพื่อติดตามสถานการณ์และกำกับดูแลการบริหารจัดการผู้โดยสารในช่วงที่มีผู้ใช้บริการหนาแน่นทุกกระบวนการให้เป็นไปด้วยความคล่องตัวไม่ติดขัด
ทั้งนี้ ทสภ. ได้ติดตามสถานการณ์การเพิ่มขึ้นของจำนวนผู้โดยสารอย่างใกล้ชิดกรณีผู้โดยสารหนาแน่นและอาจไม่ได้รับความสะดวกในบางช่วงเวลา อย่างไรก็ตาม จากการประสานความร่วมมือการทำงานแบบบูรณาการกับหน่วยงานที่เกี่ยวข้องทำให้เชื่อมั่นว่า ทสภ. พร้อมให้บริการผู้โดยสารในช่วงฤดูกาลท่องเที่ยวให้ได้รับความสะดวก รวดเร็ว และปลอดภัยตามมาตรฐาน
วันจันทร์ที่ 14 พฤศจิกายน 2565
ดีอีเอส ร่วมพิธีเปิดนิทรรศการความสำเร็จการขับเคลื่อนเศรษฐกิจ BCG รับประชุมเอเปค
ดีอีเอส ร่วมพิธีเปิดนิทรรศการความสำเร็จการขับเคลื่อนเศรษฐกิจ BCG รับประชุมเอเปค
วันนี้(14พ.ย.65)เวลา14:00น.นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมนายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมและผู้บริหารระดับสูงของกระทรวงฯเข้าร่วมพิธีเปิดนิทรรศการนำเสนอความสำเร็จการขับเคลื่อนวาระBCG (Bio-Circular-Green Economy Modelหรือโมเดลเศรษฐกิจชีวภาพเศรษฐกิจหมุนเวียนและเศรษฐกิจสีเขียว)ในช่วงสัปดาห์การประชุมผู้นำเขตเศรษฐกิจเอเปค2022มั่นใจไทยได้ประโยชน์พัฒนายั่งยืนโดยมีพล.อ.ประยุทธ์จันทร์โอชานายกรัฐมนตรีและรมว.กลาโหมเป็นประธานในพิธีเปิดณศูนย์การประชุมแห่งชาติสิริกิติ์
****************
วันจันทร์ที่ 14 พฤศจิกายน 2565
​รฟฟท. เตรียมพร้อมมาตรการด้านความปลอดภัยรองรับการเดินทางของประชาชน
ในช่วงการประชุมผู้นำเขตเศรษฐกิจเอเปคและการประชุมที่เกี่ยวข้อง ระหว่างวันที่ 16 - 18 พฤศจิกายน 2565
นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสายสีแดงเปิดเผยว่า กระทรวงคมนาคมได้มีข้อสั่งการให้ทุกหน่วยงานในสังกัด บูรณาการความร่วมมือและเตรียมความพร้อมเพื่อดำเนินการตามมาตรการด้านความปลอดภัยรองรับการเดินทางในช่วงการประชุมผู้นำเขตเศรษฐกิจเอเปคและการประชุมที่เกี่ยวข้อง ในระหว่างวันที่ 16 - 18 พฤศจิกายน 2565 ณ ศูนย์การประชุมแห่งชาติสิริกิติ์ โดย รฟฟท. ได้เตรียมพร้อมมาตรการรักษาความปลอดภัยในระบบรถไฟฟ้า เพื่ออำนวยความสะดวกในการเดินทางและสร้างความเชื่อมั่นให้แก่ประชาชน รวมถึงผู้เข้าร่วมการประชุมตลอดจนเจ้าหน้าที่ที่เกี่ยวข้อง โดยเน้นย้ำให้เจ้าหน้าที่รักษาความปลอดภัยตรวจสอบอย่างเข้มงวดทุกสถานี โดยเฉพาะบริเวณทางเชื่อมต่อกับสนามบินดอนเมือง, พื้นที่ใกล้เคียง และในจุดลับตา รวมถึงตรวจสอบบุคคลที่มีอาการมึนเมาอย่างเข้มงวดในการเข้าใช้บริการ และตรวจสอบระบบการใช้งานโทรทัศน์วงจรปิด ( CCTV ) ให้สามารถใช้งานได้ดีอยู่เสมอ อีกทั้งบริษัทฯได้กำหนดวัตถุต้องห้ามที่ไม่สามารถนำเข้ามาในระบบรถไฟฟ้า ได้แก่ อาวุธ ของมีคม ลูกโป่ง และวัตถุที่จะทำให้เกิดประกายไฟทุกชนิด
ด้านความมั่นคง กำหนดให้ฝ่ายปฏิบัติการเดินรถไฟฟ้าทบทวนการทำงานด้านความปลอดภัยเกี่ยวกับวัตถุต้องสงสัย โดยให้เจ้าหน้าที่ตรวจสอบกระเป๋า กล่องหีบห่อ หรือสัมภาระที่วางทิ้งไว้แบบผิดสังเกต รวมถึงระมัดระวังบุคคลภายนอกที่อาจแปลกปลอมเข้ามาในบริเวณพื้นที่ปฏิบัติงานหรือพื้นที่สถานี พร้อมจัดชุดตรวจผสม ประกอบด้วย เจ้าหน้าที่บริษัท รถไฟฟ้า ร.ฟ.ท. จำกัด , เจ้าหน้าที่รักษาความปลอดภัย , เจ้าหน้าที่ตำรวจนครบาลดอนเมือง , ชุดปฏิบัติการสุนัขทหาร(K-9) ออกตรวจสอบพื้นที่และอำนวยความสะดวกด้านความปลอดภัยในช่วงวันดังกล่าว
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
วันจันทร์ที่ 14 พฤศจิกายน 2565
บขส. พร้อมรองรับการเดินทางของประชาชนในช่วงการประชุมผู้นำเขตเศรษฐกิจเอเปค
พร้อมคุมเข้มมาตรการความปลอดภัยในการเดินทางตามนโยบายของรัฐมนตรีว่าการกระทรวงคมนาคม
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า ตามที่รัฐบาลกำหนดให้วันที่ 16 - 18 พฤศจิกายน 2565 เป็นวันหยุดราชการกรณีพิเศษ เฉพาะในเขตกรุงเทพมหานคร จังหวัดนนทบุรี และสมุทรปราการ เพื่อเตรียมความพร้อมในการเป็นเจ้าภาพจัดการประชุมผู้นำเขตเศรษฐกิจเอเปค ครั้งที่ 29 ระหว่างวันที่ 16 - 20 พฤศจิกายน 2565 ส่งผลให้มีวันหยุดติดต่อกัน 5 วัน บขส. จึงได้เตรียมความพร้อมรองรับการเดินทางของประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กำชับให้หน่วยงานที่เกี่ยวข้องอำนวยความสะดวกและความปลอดภัยให้เพียงพอ เพื่อไม่ให้มีผู้โดยสารตกค้าง โดยในเที่ยวไป (ช่วงวันที่ 15 - 17 พฤศจิกายน 2565) คาดการณ์ว่าจะมีผู้ใช้บริการเฉลี่ยวันละ 33,000 คน โดยใช้รถโดยสาร (รถ บขส. รถร่วม และรถตู้) เฉลี่ยวันละ 3,000 เที่ยว และในเที่ยวกลับ (ช่วงวันที่ 18 - 21 พฤศจิกายน 2565) คาดว่าจะมีผู้ใช้บริการเฉลี่ยวันละ 34,000 คน ใช้รถโดยสารประมาณวันละ 3,100 เที่ยว อย่างไรก็ดีในช่วงเดือนพฤศจิกายน เป็นฤดูท่องเที่ยวของไทย จึงทำให้มีประชาชนเดินทางเพิ่มมากขึ้น โดยในภาพรวมการเดินทางตั้งแต่วันที่ 1 - 13 พฤศจิกายน 2565 พบว่า ปริมาณผู้โดยสารเดินทางกว่า 931,000 คน หรือประมาณวันละ 50,000 - 56,000 คน ส่วนปริมาณเที่ยววิ่ง (ไป-กลับ) ประมาณ 97,000 เที่ยว หรือประมาณวันละกว่า 5,000 เที่ยว
กรรมการผู้จัดการใหญ่ บขส. กล่าวเพิ่มเติมว่า บขส. ได้ขอความร่วมมือผู้ประกอบการรถร่วมฯ นำรถโดยสารมาสนับสนุนให้เพียงพอต่อความต้องการของผู้ใช้บริการ และมีหนังสือขออนุญาตต่อนายทะเบียนกรมการขนส่งทางบก นำรถโดยสารไม่ประจำทางมาจัดเสริมในเส้นทางต่าง ๆ ประมาณ 120 คัน ส่วนในเที่ยวกลับได้ขอความร่วมมือจากองค์การขนส่งมวลชนกรุงเทพ และผู้ประกอบการรถแท็กซี่ นำรถโดยสารมารับผู้โดยสาร บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) ในส่วนมาตรการความปลอดภัยได้เน้นย้ำให้ผู้ประกอบการรถร่วมฯ ที่นำรถโดยสารมาวิ่งจะต้องดำเนินการ ตามมาตรการ/วิธีการปฏิบัติสำหรับการเดินรถโดยสาร เพื่อการควบคุมการแพร่ระบาดของโรคติดเชื้อไวรัส COVID-19 อย่างเคร่งครัด และให้ตรวจสภาพความพร้อมของรถโดยสาร พนักงานขับรถ ให้พร้อมก่อนออกเดินทางทุกครั้ง จำกัดความเร็วไม่เกิน 80 - 90 กิโลเมตร/ชั่วโมง รวมทั้งนำมาตรการ 4 พร้อม (สถานีพร้อม พนักงานพร้อม รถโดยสารพร้อม และการบริการพร้อม) และ บขส.ยืนหนึ่งด้านความปลอดภัยมาใช้ เพื่อสร้างความเชื่อมั่นในการเดินทางให้แก่ผู้โดยสารต่อไป
ทั้งนี้ สามารถสอบถามข้อมูลการเดินทางเพิ่มเติมที่ Call Center โทร. 1490 เรียก บขส. ตลอด 24 ชั่วโมง หรือจองตั๋วผ่านช่องทางออนไลน์ อาทิ Application : E-Ticket เว็บไซต์ www.transport.co.th หรือที่ช่องจำหน่ายตั๋ว ณ สถานีเดินรถ บขส. ทั่วประเทศ
วันจันทร์ที่ 14 พฤศจิกายน 2565
รมว.สุชาติ สุดปลื้ม!! สื่อต่างชาติงานเอเปค แห่รับบริการนวดไทยแน่นศูนย์สิริกิติ์
กรมพัฒนาฝีมือแรงงานร่วมออกบูธจัดกิจกรรมนวดไทยและสปาเพื่อสุขภาพในงานดังกล่าว เพื่อรองรับสื่อมวลชนไทยและต่างประเทศที่มาติดตามทำข่าวการประชุมเอเปค
วันจันทร์ที่ 14 พฤศจิกายน 2565
ท่าอากาศยานสุวรรณภูมิจอดรถฟรี ช่วงการประชุมผู้นำเอเปค 2022
วันจันทร์ที่ 14 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลอำนวยความสะดวกด้านการเดินทางแก่ประชาชนช่วงวันหยุดราชการเป็นกรณีพิเศษ
สำหรับเขต กทม. จ.นนทบุรี และจ.สมุทรปราการในโอกาสที่ประเทศไทยเป็นเจ้าภาพจัดการประชุมผู้นำเขตเศรษฐกิจเอเปค ครั้งที่ 29
และการประชุมที่เกี่ยวข้อง โดยเปิดให้บริการจอดรถฟรี ณ ลานจอดรถระยะยาวโซน C
ท่าอากาศยานสุวรรณภูมิ ตั้งแต่เวลา 00.01 น. ของวันอังคารที่ 15 พ.ย. – เวลา 24.00 น.ของวันจันทร์ที่ 21
พ.ย.2565 รวม 7 วัน พร้อมจัดรถ Shuttle Bus สาย Aให้บริการรับส่งผู้โดยสารระหว่างอาคารจอดรถและอาคารผู้โดยสารทุก 15 นาที ตลอด 24 ชม.
โดยไม่เสียค่าใช้จ่าย เพื่อบรรเทาการจราจรในพื้นที่จังหวัดที่จัดการประชุม
และช่วยให้ประชาชนเดินทางท่องเที่ยวหรือกลับภูมิลำเนาได้สะดวกรวดเร็วมากขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 13 พฤศจิกายน 2565
รมว.สุชาติ สั่งติวเข้ม หมอนวดไทย เตรียมรับสื่อมวลชน เอเปค
นายบุญชอบ สุทธมนัสวงษ์ ปลัดกระทรวงแรงงาน ตรวจเยี่ยมและให้กำลังใจพนักงานนวดไทยและสปาเพื่อสุขภาพ (Thai Wellness Massage & Spa) และเจ้าหน้าที่รวมกว่า 50 คน ที่มาสาธิตและให้บริการเพื่อเตรียมความพร้อมการจัดกิจกรรมนวดไทยและสปา